Ülem-Bulanka

Ülem-Bulanka () ehk Eesti-Pulan (Ešti-Pulan) või Viru-Pulan on 1861. aastal Jenissei kubermangus asutatud Siberi eestlaste küla.
pisi|Jenissei kubermang, 1913
Küla asub Ida-Siberis Krasnojarski krai Karatuzi (kohalikus eesti keeles Karadus) rajoonis Bulanka jõe kaldal.https://www.eki.ee/murded/fonoteek/valis/peeter_altsmann_03.pdf 1850. aastate Ida-Siberi luteriusuline keskus oli Ülem-Suetuk, kust aga lätlased läksid asutama Alam-Bulanka (Läti-Pulan) ja eestlased Ülem-Bulanka (Eesti-Pulan), jättes sisuliselt soomlased Ülem-Suetuki. Viru-Pulan on algselt soomlaste nimetus küla kohta ning kasutuses Suetukis. Tegelikult ajalooliselt need kolme rahvust on läinud piirkonnas segamini ning suhtluskeel on olnud eesti.Anu Korb, Ajalugu ja pärimus: Siberi eestlaste jutud oma esivanematestJüri Viikberg, Lembit Vaba, Siberi põhjaeestlast kõnetamas, Keel ja Kirjandus, nr 3, 1984

Rahvapärimuse järgi soovis küla esimene elanik Jaan Teras rajada küla alati "taigu ligemale". Nõnda olevat küla nimetatud puulaane järgi.

2008. aastal tähistas küla oma 150 aasta juubelit. Karatuzi rajooni juht Vladimir Saar, kes on ise külast pärit ja eestikeelne, ütles tollal, et küla võiks olla veel olemas 10 aastat. Tollal oli külas vaid 52 elanikku, kellest 40 olid eestlased. 1984. aastal oli eestlasi 93 ja lätlasi 2. Küla kuldaeg oli 1930. aastate alguses, millal külas elas 900 elanikku, kellest kõik olid eestlased. Kollektiviseerimise ja stalinistliku repressiooni tõttu hakkas aga elanike arv varsti vähenema. Esimene venelane kolis külla elama alles pärast 1960. aastate lõppu. Vanasti oli külas ka eestikeelne kolmeklassiline algkool, mis hiljem suleti.http://epl.delfi.ee/news/eesti/siberi-koige-kovem-eestlane-pidas-kodukula-150-aasta-juubelit?id=51137177 Nõukogude ajal tegutses Motorski brigaadina, põhitööks karjakasvatus.

 Viited 

 Kirjandus 
Anu Korb, Astrid Tuisk, „Tülitan teid oma Siberi keelega” Rosalie Ottessoni mängukirjeldused Eesti Rahvaluule Arhiivis, Keel ja Kirjandus : KK : Eesti Teaduste Akadeemia ja Eesti Kirjanike Liidu ajakiri, nr. 7, juuli 2023

Kategooria:Krasnojarski krai külad
Kategooria:Väliseesti külad